SIRI
แม้ว่าภาพรวมของเศรษฐกิจในไตรมาสแรกของปีนี้จะชะลอตัวมากกว่าหลายฝ่ายคาดการณ์ แต่ผลประกอบการของ 118 บริษัทที่อยู่ในการศึกษาของ FSS (82% ของ Total Market Cap) กลับทำได้ดีกว่าคาด โดยมีกำไรสุทธิรวม 212,889 ล้านบาท เพิ่มขึ้น 51.2% จากไตรมาสก่อน (QQ) และ 5.7% ไตรมาสเดียวกันปีก่อน (YY) หากตัดรายการพิเศษต่างๆ ออกไปจะเป็นกำไรจากการดำเนินงานหลัก 180,880 ล้านบาท เพิ่มขึ้น 33.4% QQ และ 7% YY คิดเป็น 23% ของประมาณการทั้งปีของเราที่คาดว่ากำไรจากการดำเนินงานหลักในปีนี้จะเติบโต 25% ซึ่งยังถือว่ามีความเป็นไปได้ เพราะแนวโน้มผลประกอบการในช่วงที่เหลือของปียังคงสดใส แม้ว่าไตรมาส 2 และ 3 จะเป็น Low Season ของหลายธุรกิจ เพราะเข้าช่วงหน้าฝนก็ตาม
28 พ.ค. 2556

แม้ว่าภาพรวมของเศรษฐกิจในไตรมาสแรกของปีนี้จะชะลอตัวมากกว่าหลายฝ่ายคาดการณ์ แต่ผลประกอบการของ 118 บริษัทที่อยู่ในการศึกษาของ FSS (82% ของ Total Market Cap) กลับทำได้ดีกว่าคาด โดยมีกำไรสุทธิรวม 212,889 ล้านบาท เพิ่มขึ้น 51.2% จากไตรมาสก่อน (QQ) และ 5.7% ไตรมาสเดียวกันปีก่อน (YY) หากตัดรายการพิเศษต่างๆ ออกไปจะเป็นกำไรจากการดำเนินงานหลัก 180,880 ล้านบาท เพิ่มขึ้น 33.4% QQ และ 7% YY คิดเป็น 23% ของประมาณการทั้งปีของเราที่คาดว่ากำไรจากการดำเนินงานหลักในปีนี้จะเติบโต 25% ซึ่งยังถือว่ามีความเป็นไปได้ เพราะแนวโน้มผลประกอบการในช่วงที่เหลือของปียังคงสดใส แม้ว่าไตรมาส 2 และ 3 จะเป็น Low Season ของหลายธุรกิจ เพราะเข้าช่วงหน้าฝนก็ตาม
กลุ่มที่อยู่อาศัยทำกำไรได้แย่ลงในไตรมาสแรก แต่อยู่ในคาดการณ์ของเราอยู่แล้ว โดยกำไรจากการดำเนินงานหลัก (ไม่รวมกำไรพิเศษอื่น เช่น กำไรจากการขายสินทรัพย์) ลดลงถึง 59% QQ และเพิ่มขึ้นเพียง 3% YY เป็นเพราะรายได้ในไตรมาสนี้ส่วนใหญ่เป็นโครงการที่เหลือโอนมาจากไตรมาส 4 ของปีก่อน ส่วนการโอนโครงการใหม่ๆ ยังมีไม่มาก ในขณะที่แทบทุกบริษัทมีค่าใช้จ่ายทางการตลาดเพิ่มขึ้นมาก เพราะเปิดโครงการใหม่ๆ กันมากขึ้น รายได้และค่าใช้จ่ายจึงไม่สอดคล้องกัน ซึ่งเป็นเหตุการณ์ชั่วคราว แนวโน้มไตรมาสที่เหลือของปีของกลุ่มที่อยู่อาศัยจะค่อยๆ ดีขึ้น
สำหรับ SIRI ซึ่งรายงานเป็นขาดทุน 104 ล้านบาทในไตรมาสแรก เป็นบริษัทเดียวที่ขาดทุน ราคาหุ้นปรับลงทันทีที่เห็นผลขาดทุน แต่ก็เพียงชั่วคราว เพราะสามารถกลับมาปิดบวกได้เมื่อสิ้นวัน สะท้อนถึงความเชื่อมั่นของนักลงทุนที่มีต่อบริษัท ซึ่งเราก็เห็นเช่นนั้น เพราะการขาดทุนดังกล่าวเกิดจากค่าโฆษณาทำการตลาดของโครงการใหม่ที่เปิดมากถึง 17 โครงการภายในไตรมาสเดียว และความสำเร็จของการขายโครงการดังกล่าวจะกลายมาเป็นรายได้ในอนาคต นักวิเคราะห์ของเรายังคงคาดการณ์กำไรทั้งปี 2556 ไว้ที่ 4,209 ล้านบาท เพิ่มขึ้น 43% จากปีก่อน โดยแนวโน้มของกำไรจะฟื้นขึ้นเป็นปกติในไตรมาสที่เหลือของปี เพราะรายได้โอนคอนโดจะทยอยดีขึ้น เพราะมีคอนโดที่จะก่อสร้างแล้วเสร็จและโอนในช่วงไตรมาส 24 ของปีนี้ถึง 11 โครงการ มูลค่ารวม 1.12 หมื่นล้านบาท และจะทำให้ปัญหารายได้จากการโอนไม่สอดคล้องกับค่าใช้จ่ายทางการตลาดจะลดลงไป
สำหรับยอดจอง (Presales) ถึงวันที่ 13 พ.ค. อยู่ที่ 2.4 หมื่นล้านบาท คิดเป็น 50% ของเป้าหมายยอด Presales ปีนี้ทั้งปีที่ 4.8 หมื่นล้านบาท และในช่วงที่เหลือของปี บริษัทจะเปิดโครงการใหม่รวมอีก 30 โครงการ มูลค่ารวม 3.3 หมื่นล้านบาท เป็นคอนโดและบ้านแนวราบอย่างละเท่ากัน ในขณะที่รายได้รอรับรู้ (Backlog) ปัจจุบันอยู่ที่ 5.9 หมื่นล้านบาท จะทยอยรับรู้เป็นรายได้ในปี 25562559 โดยเราคาดว่ารับรู้เป็นรายได้ปีนี้ประมาณ 2 หมื่นล้านบาท ปีหน้าประมาณ 1.83 หมื่นล้านบาท และส่วนที่เหลืออีก 2.06 หมื่นล้านบาท รับรู้ในปี 25582559
เรายังเชื่อว่ากำไรของ SIRI ในปีนี้จะเติบโตได้ 43% และ 23% ในปีหน้า เป็นบริษัทที่มีกำไรเติบโตสูงในลำดับต้นๆ ของกลุ่มที่อยู่อาศัย ขณะที่ราคาหุ้นที่ปรับลงมาตามตลาด ทำให้ค่า PE ลดลงต่ำกว่า 10 เท่าอีกครั้ง (ปัจจุบันอยู่ที่ 9.7 เท่า) ต่ำที่สุดในกลุ่มรองจาก RML ซึ่งถือว่าถูกมาก โดยเฉพาะเมื่อเทียบกับอัตราการเติบโตของกำไรของบริษัท หรือ PE to Growth ที่ 0.2 เท่า และทำให้ผลตอบแทนจากเงินปันผลเพิ่มขึ้นมาเป็น 5% ต่อปี สูงที่สุดในกลุ่ม นักวิเคราะห์ของเรายังคงประเมินราคาพื้นฐานไว้ที่ 6 บาทไม่เปลี่ยนแปลง ทั้งนี้อิง PE 14 เท่า ถือว่าเป็นหุ้นอีกหนึ่งตัวที่น่าสนใจทยอยสะสมในช่วงที่ตลาดพักฐาน